PRITARTA

Pasvalio rajono savivaldybės tarybos

2020 m. kovo 25 d. sprendimu Nr. T1-

**PASVALIO RAJONO MARIAUS KATILIŠKIO VIEŠOSIOS BIBLIOTEKOS DIREKTORĖS DANGUOLĖS ABAZORIUVIENĖS**

**2019 METŲ VEIKLOS ATASKAITA**

**PASVALIO RAJONO SAVIVALDYBĖS KULTŪROS PROGRAMOS (Nr. 4) 01 UŽDAVINYS – SKATINTI KULTŪROS PASLAUGŲ PLĖTRĄ, UŽTIKRINTI MENO SKLAIDĄ RAJONE**

1. **BENDROJI DALIS**

1.1. Aprašymas (įstaigos tikslai, uždaviniai ir funkcijos (pagal nuostatus ir strateginį planą). Didžiausi 2019 m. pasiekimai ir įgyvendinti projektai.

**2019 m. bibliotekos veikla buvo vykdoma įgyvendinant Pasvalio Mariaus Katiliškio viešosios bibliotekos 2015–2020 metų strateginį planą, kuriame numatyta bibliotekos misija** būti atvira, skatinti žinių visuomenės raidą, formuoti visą gyvenimą trunkančio mokymosi aplinką, užtikrinti teisę į informaciją, raiškos laisvę ir suteikti galimybę visiems ir kiekvienam naudotis informaciniais ištekliais. Viešosios bibliotekos darbas buvo organizuojamas taip, kad sėkmingai būtų įgyvendinami šie tikslai ir uždaviniai:

**Tikslas:** **1.Tapti moderniu ir patraukliu bendruomenės informacijos, mokymo, kultūros ir laisvalaikio centru.**

**Uždaviniai:** 1. Kaupti, tvarkyti, saugoti universalų – rašytinių, garsinių, regimųjų, elektroninių – dokumentų fondą, atitinkantį bendruomenės poreikius ir užtikrinti prieigą. 2. Užtikrinti Pasvalio krašto dokumentinio kultūros paveldo kaupimą, saugojimą, aktualinimą ir sklaidą. 3. Kurti ir plėtoti elektronines bibliotekos paslaugas ir produktus, užtikrinti viešą prieigą prie bendruomenės poreikius atitinkančio skaitmeninio turinio, tobulinti gyventojų įgūdžius juo naudotis ir didinti gyventojų įsitraukimą į mokymąsi visą gyvenimą. 4. Gerinti gyventojų kultūrinį raštingumą, formuoti teigiamą požiūrį į skaitymą, didinti kultūrinių renginių prieinamumą bendruomenei, panaudojant bibliotekoje sukauptą universalų dokumentų fondą, informacines technologijas ir kūrybinę veiklą. 5. Užtikrinti bibliotekos paslaugų, atitinkančių bendruomenės poreikius ir prioritetus, kokybę ir prieinamumą.

**Tikslas: 2. Formuoti teigiamą bibliotekos ir bibliotekininkų įvaizdį, skatinantį vartotojų pasitikėjimą bei pasirinkimą naudotis bibliotekos teikiamomis paslaugomis.**

**Uždaviniai:** 1**.** Vykdyti bibliotekos atstovavimo, rinkodaros ir viešųjų ryšių veiklą. 2. Siekti aukštos bibliotekos organizacinės kultūros ir efektyvaus valdymo, paremto veiklos stebėsena, analize, kontrole ir poveikio vertinimu. 3. Skatinti ir ugdyti darbuotojų profesionalumą bei darbo motyvaciją, stiprinti kompetenciją bibliotekinės veiklos kokybės, kalbos kultūros, psichologijos, informacinių technologijų, vartotojų mokymo bei konsultavimo srityse. 4. Gerinti bibliotekų materialinę būklę.

 2019 metai Viešajai bibliotekai buvo ypatingi tuo, kad renovavus dalį bibliotekos patalpų, Vaikų erdvė ir Atviras jaunimo centras įsikūrė naujai įrengtose patalpose ir pasipildė dar viena erdve lankytojams – Šeimos kambariu su žaisloteka ir Edukacijų erdve, kur galima leisti laisvalaikį jaukiai, kultūringai ir naudingai. Vaškų Vandos Zaborskaitės bibliotekoje atnaujinta ekspozicija apie prof. V. Zaborskaitę šiuolaikinėmis technologijomis, inovatyiais sprendimais. Sukurti trys interaktyvūs stendai ir informacinis-edukacinis terminalas.

 2019-ieji bibliotekai ypatingi ypač intensyvia projektine veikla. Buvo sėkmingai įgyvendinti 8 projektai ir programos, skirti įvairioms vartotojų amžiaus grupėms: vaikams, jaunimui ir suaugusiems. Bibliotekoje atkurtas lėlių teatras „Kaukutis“, suaktyvėjo edukacinė veikla vaikams ir jaunimui, didžiulio populiarumo sulaukė Mariaus Katiliškio atminimo kambarys, kurį aplankė net 683 lankytojai.

Biblioteka tapo aktyviu tarpininku tarp vietos bendruomenės, verslo, vietos valdžios ir visuomeninių organizacijų, siūlanti naujas, gyventojų poreikius tenkinančias paslaugas. Bibliotekos pokyčiai siejami su moderniomis šiuolaikinėmis technologijomis, jų integracija, kuri užtikrino reikiamą bazę ir suteikė galimybę bibliotekai plėsti paslaugas. Patys bibliotekos darbuotojai biblioteką suvokia plačiąja prasme: dinamiška, besikeičianti, įvairialypė, kurioje teikiamos paslaugos apima informacinę, kultūrinę, šviečiamąją-edukacinę, socialinę-visuomeninę sritis. Be to, bibliotekos partneriai tokią bibliotekos siūlomų paslaugų įvairovę priėmė, nors anksčiau jie biblioteką įsivaizdavo kaip įstaigą, kuri orientuota tik į skaitymą ir su skaitymu susijusias veiklas. Biblioteka pakeitė tą tradicinį įvaizdį ir dabar stebina teikiamų paslaugų įvairove. Buvo siekiama, kad biblioteka kaime taptų pagrindiniu kultūros ir bendruomenės židiniu. Keičiantis bibliotekai, pasikeitė ir pats bibliotekininkas, nes tradicinės bibliotekininko kompetencijos nebėra pakankamos.

Biblioteka ir toliau išliko patikima ir saugi intelektinių žinių, informacijos, skaitybos ir kultūrinės edukacijos paslaugų davėja, bendradarbiaujanti su visomis krašto švietimo ir kultūros įstaigomis, istorinės atminties institucijomis, verslo, socialinės sferos ir kitomis įstaigomis bei nevyriausybinėmis organizacijomis ir prisidedanti prie socialinės atskirties mažinimo. Kaupianti ir sauganti universalų savivaldybės bendruomenės poreikius tenkinantį dokumentų (knygų, periodinių leidinių, rankraščių, natų, garsinių, regimųjų, vaizdinių, elektroninių, skaitmeninių ir kt. būdu informaciją pateikiančių) fondą, teikianti gyventojams informacijos ir viešosios prieigos paslaugas, vykdanti kraštotyros, sociokultūrinės edukacijos, skaitymo skatinimo, informacinio raštingumo ir kt. su bibliotekų veikla susijusias neformaliojo švietimo programas ir projektus. 2019 metais Mariaus Katiliškio viešoji biblioteka minėjo 25-metį, kai Pasvalio viešajai bibliotekai suteiktas jos buvusio vedėjo, rašytojo Mariaus Katiliškio vardas ir rašytojo 105-ąsias gimimo metines – prisimindama reikšmingą Mariaus Katiliškio indėlį į Pasvalio kultūrinį gyvenimą ir jo ryšį su Pasaulio lietuvių bendruomene.

2019-ieji metai buvo svarbūs ir kitomis sukaktimis: Pasvalio krašto e. bibliotekos *Pasvalia* 10-metis; Pasvalio krašto istorijos ir kultūros žurnalo „Šiaurietiški atsivėrimai“ 20-metis, Mobilios bibliotekos 20-metis. 2019-ieji buvo dosnūs bibliotekų jubiliejais – kaimo bibliotekos minėjo: Pušaloto – 80; Meškalaukio ir Kraštų – 70; Jurgėnų ir Diliauskų – 65; Valakėlių – 55; Namišių – 50.

 Taip pat 2019 metais viešoji biblioteka ir jos padaliniai, minėdami įžymias datas, sukaktis, rengė susitikimus su žymiais visuomenės veikėjais, rašytojais, aktoriais, kraštiečiais literatais ir kitų sričių meno žmonėmis, organizavo konkursus, dokumentų bei meno parodas.

Įvairiais renginiais paminėtas Baltijos kelio 30-metis, Juozo Tumo-Vaižganto, Lietuvos Tarybos Pirmininko, Lietuvos Valstybės Prezidento Antano Smetonos, Pasaulio lietuvių, Lietuvos Nepriklausomybės kovų atminimo bei Laikinosios sostinės atminimo metai – surengti susitikimai su žymiais visuomenės veikėjais, rašytojais, aktoriais, kraštiečiais literatais ir kitų sričių meno žmonėmis. 2019 m. veiklą pradėjo „Senjorų klubas“. Toliau sėkmingai savo veiklą plėtoja Atviras jaunimo centras (AJC), įsikūręs naujose patalpose IV a. ir renovuota Vaikų erdvė III a. Atsirado galimybė organizuoti daugiau įvairesnių veiklų. Vaikų erdvėje veikia du abonementai, moderni Vaikų interneto skaitykla. IV a. mansardoje – AJC erdvė (Atviras jaunimo centras), Šeimos kambarys su žaisloteka, skirti įvairaus amžiaus vaikų, jaunimo, šeimų laisvalaikiui, mokytis, bendrauti, pramogauti. Šioje erdvėje gausu žaidimų, teikiama nauja paslauga – galimybė išmėginti įvairius konstruojamuosius, loginius, sensorinius, funkcinius, didaktinius, simuliacinius, interaktyvius žaidimus. Atkurta lėlių teatro studija „Kaukutis“, o Edukacinė erdvė – skirta mokytis, tobulėti, kurti. Čia – teleskopas, mikroskopas, interaktyvus ekranas atveria didžiules mokymosi, interaktyvių užduočių atlikimo galimybes, organizuojami edukaciniai, kūrybiniai užsiėmimai, viktorinos, protmūšiai ir kt. Įrengtos interaktyvios grindys, individualių užsiėmimų erdvėje – laisvė kūrybai ir robotikos, programavimo galimybės. Atvirame jaunimo centre diskusijoms, pokalbiams, susitikimams renkasi VšĮ Veiklių mamų klubas, Užimtumo tarnyba, VšĮ Socialinė iniciatyva, asociacija „Vizionieriai“, Pasvalio *Interact* klubas, Pasvalio Jaunųjų konservatorių lyga, Vaikų ir jaunimo stovykla „Pažinkime vieni kitus“ ir kt. socialiniai partneriai – sprendžiami klausimai jaunimo užimtumui gerinti, dalijamasi gerąja patirtimi, idėjomis, bendradarbiavimo galimybėmis, kartu planuojamos ir organizuojamos įvairios veiklos. AJC jaunuoliams organizuojami „Šeimadieniai bibliotekoje“, atvirų durų dienos, įvairios kūrybinės edukacijos, protmūšiai, susitikimai, daug dėmesio skiriama savanorystei.

***(Renginių nuotraukos ir aprašymas Prieduose Nr. 2, 3, 4).***

 Bibliotekos vartotojai turi galimybę naudotis laisvai prieinamomis ir prenumeruojamomis duomenų bazėmis.

 Nemokamos lietuviškos duomenų bazės: Bibliotekos elektroninis katalogas; Lietuvos integralios bibliotekų informacijos sistemos (LIBIS) suvestinis katalogas; Nacionalinės bibliotekos elektroninis katalogas; Nacionalinės bibliografijos duomenų bankas; Lietuvos periodinės spaudos bibliografinė straipsnių bazės 1994–2002 m. (archyvas) CD; Bibliografinė Europos Sąjungos oficialiųjų dokumentų bazė; Lietuvos Respublikos Seimo Teisės aktų ir Seime įregistruotų teisės aktų projektų paieška. Prenumeruojamos duomenų bazės: „EBSCO Publishing“ duomenų bazių paketas; „Naxos Music Library“ duomenų bazė; Lietuviška teisinė duomenų bazė INFOLEX; „Vyturio“ skaitmeninių knygų vaikams ir jaunimui biblioteka.

 Toliau buvo pildomas Lietuvos integralios bibliotekų informacinės sistemos (LIBIS) katalogas, kuriame vartotojai gali surasti norimą knygą, straipsnį ir el. erdvėje juos užsisakyti. 2019 m. **LIBIS katalogas papildytas 8206 įrašų**, iš jų: 2171 naujai gautų dokumentų, 6035 – analizikos įrašais. Iš viso kataloge yra 177600 įrašai: iš jų – 73496 dokumentų, 104104 analizikos.

2019 metais LIBIS skaitytojų aptarnavimo posistemis (SAP) įdiegtas 6 padaliniuose: Deglėnų, Mikoliškio, Nairių, Rinkūnų, Namišių ir Nakiškių kaimo bibliotekose. Dabar automatizuotai aptarnaujami skaitytojai viešojoje, Joniškėlio m. ir 27 kaimo bibliotekų. Liko 5 kaimo bibliotekos, kuriose reikia įdiegti SAP.

 Bibliotekos sukurtose svetainėse ([www.psvb.lt](http://www.psvb.lt); edukacija.psvb.lt; [verslui.pasvalys.lt](http://www.verslui.pasvalys.lt); [pasvaliodirva.lt](http://www.pasvaliodirva.lt); [www.siaurietiskiatsiverimai.lt](http://www.siaurietiskiatsiverimai.lt);) per 2019 metus apsilankė 25919 (2018 m. – 31515) virtualūs vartotojai. Dėl didelio facebook**'**o populiarumo, dauguma bibliotekos lankytojų naudojasi bibliotekos facebook**'**o paskyra ir teikia jai pirmenybę (turime 2240 prenumeratorius, o 2018 - 1454). Per 2019 metus e. bibliotekoje „Pasvalia“ apsilankė 12341 vartotojai (2018 m. – 9407; 2017 m. – 7114 vartotojų). Jie peržiūrėjo 18142 puslapių rodinių (2018 m. – 14454; 2017 m. – 11317). Naudotojai – iš 76 pasaulio šalių. 2019 m. e. biblioteka „Pasvalia“ minėjo 10-ies metų jubiliejinę sukaktį. Šiai prasmingai ir įsimintinai progai paminėti bibliotekos Krašto galerijoje (II a.) buvo atidaryta kraštotyrinė spaudinių, fotografijų ir dokumentų paroda „Dešimt metų su Pasvalia“ ir surengtas šios parodos pristatymas.

 2019 m. lapkričio 11 d. Lietuvos vyriausiojo archyvaro tarnyba, atstovaujama jos įgalioto atstovo, „Elektroninės paslaugos EAIS „Skaitmeninė skaitykla“ sukūrimas“ projekto bažnyčių koordinatoriaus Ramojaus Kraujelio ir Pasvalio Mariaus Katiliškio viešoji biblioteka, atstovaujama direktorės Danguolės Abazoriuvienės pasirašė susitarimą dėl Pasvalio rajono skaitmeninių bažnytinių metrikų knygų apsikeitimo. Šis susitarimas leido „Pasvaliai“ pasipildyti naujomis bažnytinėmis metrikų knygomis, kurios yra labai naudingos ir reikalingos vartotojams susidarant genealoginius medžius ar ieškant informacijos apie savo protėvius. E. bibliotekoje „Pasvalia“ 2019 m. sukurtos naujos virtualios parodos: „Fotografijose atsiveriantis poeto Eugenijaus Matuzevičiaus (1917 12 24 – 1994 06 20) gyvenimo ir kūrybos kelias“, „Rašytojas Albinas Vaitkus (Marius Katiliškis). Nuo Pasvalio bibliotekos vedėjo (1941–1944) iki darbo Lemonto (JAV) gamyklose“, „Diplomatas dr. Stasys Antanas Bačkis“. Sukurta virtuali paroda, kuri buvo demonstruojama TV ekrane, II a. fojė: „Atrask Pasvalį per *Pasvalią*“. Paroda, skirta Pasvalio krašto e. bibliotekos 10-osioms gyvavimo metinėms. 2019 m. buvo atnaujinti vartotojų itin mėgstami: „Įdomybių testas apie Pasvalio kraštą“ ir žaidimas „Surask ir pažink Pasvalio rajono kultūros paveldo nekilnojamuosius objektus“. Apie elektroninę biblioteką „Pasvalia“ publikuota 10 straipsnių Pasvalio rajono laikraštyje „Darbas“ ir Pasvalio krašto istorijos ir kultūros žurnale „Šiaurietiški atsivėrimai“, 1 straipsnis – žurnale „Tarp knygų“. Bibliotekos elektroniniuose šaltiniuose (bibliotekos interneto svetainėje, bibliotekos „Facebook“ paskyroje) parengtas informacinių pranešimų iš 27 dalių ciklas „Dešimt metų su Pasvalio krašto e. biblioteka Pasvalia“. Per 2019 metus suskaitmenintų krašto kultūros paveldo objektų vaizdų skaičius – 3831. Iš šių objektų į e. biblioteką „Pasvalia“ įkelta 1793 vaizdai (iš bibliotekos fondų, Pasvalio rajono institucijų ir privačių pateikėjų archyvų). Likę 2038 objektų vaizdai (Pušaloto bažnytinių metrikų knygų ir iš privačių pateikėjų archyvų) suskaitmeninti, bet neįkelti, nes šiems vaizdams taikomi Bendrojo duomenų apsaugos reglamento (BDAR) reikalavimai.

 **Rankraštynas.** 2019 m. į Rankraštyną priimta 11873 dokumentų laikinojo saugojimo vienetų, buvo surašyti 36 dokumentų priėmimo aktai.

Ohajo (JAV) universiteto profesorius Algis Mickūnas 2019 m. atsiuntė 36 laikinojo saugojimo vienetų dokumentų straipsnių kopijų lietuvių ir anglų kalbomis, apdovanojimų kopijų, knygų. „Užuovėja“ vadovė, lietuvių kalbos ir literatūros mokytoja Regina Grubinskienė padovanojo Pasvalio krašto rašytojo, dailininko Zenono Nistelio eseistinės knygos „Pamokslėliai prie šventoriaus vartų“ rankraščius. Pasvalio Garbės pilietė (2006 m.) doc. Genovaitė Jusaitienė padovanojo Rankraštynui padėkos laišką gautą iš pacientės, dokumentų kopijas, nuotraukų, kūrybos bloknotą, jame Genovaitės Jusaitienės 1953–1954 metais parašyti eilėraščiai. LR Seimo narys Antanas Matulas perdavė bibliotekai asmeninių 2005–2017 metų (dalyje atvirukų nenurodyta data) atvirukų kolekciją, kurią sudaro 678 laikinojo saugojimo vienetai. Elizabetos Avižonytės-Vaitkienės dukterėčia Ilona Bičkuvienė perdavė Rankraštynui labai vertingų dokumentų ir originalių bei skaitmeninių nuotraukų, liudijančių E. Avižonytės-Vaitkienės gyvenimo kelią, iš viso 11 laikinojo saugojimo vienetų. 2019 m. buvo tvarkomas vienas didžiausių Rankraštyno fondų, Stasio Antano Bačkio fondas ir kt.

 **Šiuo metu rajono bibliotekose yra 249 kompiuterizuotos darbo vietos**, 177 skirtos vartotojams ir 72 – darbuotojams. Vienai vartotojui skirtai kompiuterizuotai darbo vietai su prieiga prie interneto tenka 39 vartotojai. 2019 metais atnaujinta kompiuterinė ir programinė įranga, įkurtos ir atnaujintos darbo vietos, pritaikytos dirbti su vaizdo, garso, grafine medžiaga, robotikos ar virtualios realybės įrenginiais, konstruktoriais, lavinančiais skaitmeninius gebėjimus. Mokymų klasėje įrengta 10 kompiuterizuotų darbo vietų, yra 16 planšečių. Mokymų klasės kompiuteriai naudojami net tik mokymams Viešojoje bibliotekoje, jie taip pat skolinami kaimo padaliniams, kuriuose organizuojami kompiuterinio raštingumo mokymai. 2019 m. bibliotekos vartotojai tradiciškai buvo mokomi savarankiškai orientuotis bibliotekoje bei jos informacijos paieškos sistemoje, atlikti paiešką elektroninės informacijos šaltiniuose, įvairiuose interneto ištekliuose, naudotis išmaniosiomis technologijomis. Ataskaitiniais metais rajono bibliotekos aktyviai įsitraukė projekto „Prisijungusi Lietuva“ veiklas. Šio projekto tikslas – padėti gyventojams išmokti efektyviai, saugiai ir atsakingai naudotis informacinėmis technologijomis bei internetu ir jo teikiamomis galimybėmis. 2019 m. buvo surengti **92** vartotojų grupių kompiuterinio raštingumo mokymai, kuriuose dalyvavo **1150** vartotojų. Rajono bibliotekos organizavo *nemokamus* skaitmeninio raštingumo mokymus ir suteikė galimybę gyventojams rinktis mokymus net iš 10 projekto „Prisijungusi Lietuva“ programų ir 2 programų/10 temų VB parengtų. Aktyviai bendradarbiaujant su Užimtumo tarnyba, Trečiojo amžiaus universitetu rajono bibliotekose organizuotuose mokymuose surengtuose pagal projekto „Prisijungusi Lietuva“ programassurinkta viso grupių **33**: *Pradžiamokslio* grupių *–* ***18*** *ir Pažengusiųjų –* ***15*** *ir* mokymus baigė ir įgijo pažymėjimus **362** gyventojai. Norint apmokyti kuo daugiau žmonių, sukurtas konsultantų (bibliotekininkų) ir e. skautų (savanorių) tinklas. Viso rajone – 34 konsultantai ir 28 e. skautai. 2019 m. vartotojai pateikė skaitmeninio raštingumo užklausų 11011 (2018 m. – 10010), dalyvavo mokomuosiuose renginiuose – 8197 (2018 m. – 4870).

 Mokymų klasėje vyksta anglų kalbos mokymai (78 pamokos, kurias lankė 28 žmonės), o internetiniame forume „Pasvalys Library Goes English“ yra užsiregistravę 107 nariai.

 **Edukacinės programos**. 2019 metais rajono bibliotekose buvo 59 veikiančios edukacinės programos: VB – 28; padaliniuose – 31. Pravesta edukacinių užsiėmimų – 263, iš jų VB – 128; padaliniuose – 135. Viso dalyvavusių edukacinėse programose – 4995; iš jų VB – 2879 ir 2116 padaliniuose. 2019 metais buvo pateiktos 3 paraiškos priemonei Kultūros pasas. Patvirtintos 2 paraiškos – „Išėjęs sugrįžti: rašytojas Marius Katiliškis“ ir „Gyveno senelis ir bobutė: vaikams apie tremtį“. Ataskaitiniais metais Viešojoje bibliotekoje **naujai sukurtos 7 edukacijos**: edukaciniai užsiėmimai su interaktyviomis grindimis: „Ryto pasakėlės su Varle Karaliene“, „Ten, kur spalvos susitinka“, „Muzikos šokis“, „Metų ratas“; „Raudonkepuraitė iš Pasvalio“; „Žaidimas su šešėliu“; „Kūrybinės dirbtuvės „Šešėlių teatras“. Didelio populiarumo susilaukė edukacinė programa „Išėjęs sugrįžti: rašytojas Marius Katiliškis“, kuri leido sužinoti apie rašytoją tai, ko nėra vadovėliuose. Mariaus Katiliškio atminimo kambaryje 2019 m. vyko 53 edukaciniai užsiėmimai, kuriuose dalyvavo 683 lankytojai. Sulaukėme skirtingo amžiaus grupių lankytojų iš Biržų, Marijampolės, Panevėžio, Pasvalio, Prienų, Radviliškio, Šiaulių, Vilniaus ir net iš tolimosios Čikagos (JAV).

 **Ekskursijos.** 2019 m. bibliotekoje vyko 104 ekskursijos, kuriose dalyvavo daugiau kaip 1000 dalyvių (2018 m. – 40 ekskursijų, 486 dalyviai). Ekskursijos buvo vestos Marijampolės Petro Kriaučiūno viešosios bibliotekos darbuotojoms, Prienų rajono savivaldybės administracijos Jiezno seniūnijos darbuotojams, Vabalninko mokytojoms (LIONS QUEST Mokytojų Savanorystė), Pajiešmenių skaitytojų klubo „Atviras visiems“ nariams, Bazilionų mokyklos-daugiafunkcio centro delegacijai, Tarptautinio teatrų festivalio (Theater Cluster 2019) aktoriams, stovyklos „Pažinkime vieni kitus 2019“ dalyviams iš Anykščių bei Pasvalio, Pasvalio rajono sutrikusio intelekto žmonių užimtumo centro „Viltis“ lankytojams, Grūžių globos namų auklėtiniams, Pasvalio lopšelių-darželių „Žilvitis“, „Eglutė“ ir „Liepaitė“, Jurgėnų kaimo darželio, Pumpėnų kaimo darželio, Narteikių mokyklos-darželio „Linelis“, Pasvalio „Riešuto“ mokyklos ugdytiniams, Pasvalio Svalios progimnazijos, Pasvalio Lėvens, Pajiešmenių, Ustukių, Krinčino Antano Vienažindžio, Saločių Antano Poškos pagrindinių mokyklų mokiniams, Pasvalio Lėvens pagrindinės mokyklos Valakėlių skyriaus mokiniams, Pumpėnų, Vaškų, Joniškėlio Gabrielės Petkevičaitės-Bitės, Pasvalio Petro Vileišio gimnazijų gimnazistams, Pasvalio Šv. Jono Krikštytojo parapijos vaikų dienos centro, Pasvalio vaikų dienos centro „Gelbėkit vaikus“, Grūžių šeimos krizių centro, Gulbinėnų daugiafunkcio centro lankytojams, Vabalninko žemės ūkio mokyklos moksleiviams, Radviliškio rajono Alksniupių pagrindinės mokyklos Maironiečių būrelio nariams, Panevėžio apskrities mokyklų mokiniams – Matematikos olimpiados dalyviams, Marijampolės ir Panevėžio Trečiojo amžiaus studentams, Užimtumo tarnybos Pasvalio jaunimo darbo centro projekto „Jaunimo socialinių kompetencijų didinimas“ dalyviams, Miesto šventės renginių lankytojams, individualiems asmenims, besidomintiems biblioteka, jos naujomis erdvėmis bei paslaugomis, kraštotyros veikla. Pasvalio P. Vileišio gimnazijos gimnazistai tęsė gražią tradiciją – Diena „ne mokykloje“, praleisdami visą dieną viešojoje bibliotekoje, susipažindami su biblioteka, jos veiklomis, naujomis paslaugomis, dalyvaudami edukaciniuose renginiuose (protmūšiai, žaidimų turnyrai ir kt.), leisdami laiką Atvirame jaunimo centre ir erdvėje „Mono arba Stereo“.

 Kita informacinio gyventojų švietimo sritis – atsakinėjimas į informacines bei bibliografines užklausas. **2019 m. gauta 41529 informacinė užklausa** (2018 – 35608;2017 m. – 32675; 2016 m. – 31690**) ir atsakyta į 41251.** Visiems vartotojams buvo teikiamos nemokamos ir mokamos paslaugos: dokumentų išdavimas; atsakymai į informacines užklausas; viešoji interneto prieiga; dokumentų kopijavimas; dokumentų spausdinimas; dokumentų skenavimas; teksto rinkimas; informacijos įrašymas į kompaktinius diskus ar atmintukus; fotojuostų negatyvų skenavimas ir vaizdo pervertimas skaitmeniniu JPG arba BMP formatu; individuali pagalba, konsultacijos bei mokymai ieškantiems informacijos internete ir duomenų bazėse; individuali pagalba, konsultacijos bei mokymai vartotojams, nemokantiems dirbti kompiuteriu ir/ar taikomosiomis programomis; konsultacijos Lietuvos elektros skirstomųjų tinklų AB LESTO įkurtoje kompiuterizuotoje savitarnos vietoje (sujungus AB LESTO ir AB „Lietuvos dujos“, įmonė pavadinta AB „Energijos skirstymo operatorius“ (trumpiau – ESO), priklausančiai valstybės valdomai „Ignitis“ grupei)jos savitarnos svetainėje ignitis.lt. Ir toliau išlieka didžiulis gyventojų susidomėjimas prie bibliotekos, aikštėje, įrengtu Knygų nameliu ir Skaitymo suoleliu; Mariaus Katiliškio atminimo kambaryje įrengtu informaciniu-edukaciniu kompiuteriniu terminalu, leidžiančiu inovatyviai pristatyti sukauptą dokumentinį rašytojo palikimą; Ataskaitiniais metais taip pat biblioteka siūlė nemokamas paslaugas: Gitaros pradžiamokslis; Išsiplėtė paslaugos Kūrybinėje laboratorijoje: nuo 2019 m. siūloma – Robotika; Inžinierinis paketas; 3D akiniai, Šeimos kambarys su stalo ir interaktyviais žaidimais, Edukacijų erdvė.

 2019 m. Pasvalio M. Katiliškio viešoji biblioteka iš įvairių finansuojančių institucijų gavo dalinį finansavimą 8 projektams ir programoms. Jų įgyvendinimui iš viso gauti 34924 eurai. Dalinį finansavimą skyrė šios finansuojančios institucijos: Lietuvos Kultūros taryba prie LR kultūros ministerijos, Europos Komisijos atstovybė Lietuvoje, Jaunimo reikalų departamentas prie Socialinės apsaugos ir darbo ministerijos ir Pasvalio rajono savivaldybė. **(*Priedas Nr. 1*)** 2019 m. Pasvalio M. Katiliškio viešoji biblioteka pateikė 2 projektų paraiškas Lietuvos kultūros tarybai, jiems finansavimas negautas. Pateikta projekto „Nestovėk – ateik ir veik!“ paraiška Jaunimo reikalų departamentui prie Socialinės apsaugos ir darbo ministerijos, šiuo metu laukiama sprendimo dėl finansavimo.

 Buvo tęsiamos 5 tęstinių projektų veiklos. Bibliotekos darbuotojai prisidėjo įgyvendinant Pasvalio rajono savivaldybės projektą „Business Bag“ (2014–2020 m. INTERREG V-A Latvijos ir Lietuvos programa), kuris buvo įgyvendinamas 2017–2019 m.

Dalyvauta projekto „Tarptautinis bibliotekų tinklas patrauklios aplinkos sukūrimui ir pažeidžiamų grupių socialinės sanglaudos stiprinimui (Community Hub)“ (finansuojamas iš 2014–2020 metų Europos kaimynystės priemonės Latvijos, Lietuvos ir Baltarusijos bendradarbiavimo per sieną programos) paraiškos rengime. Paraiška patvirtinta finansavimui.

**bIBLIOTEKOS ĮVAIZDŽIO FORMAVIMAS**

 Informacija apie bibliotekas buvo viešinama įprastais ir elektroniniais informavimo kanalais: žiniasklaidoje, bibliotekos interneto svetainėse (www. psvb.lt, www.pasvaliodirva.lt, [www.pasvalia.lt](http://www.pasvalia.lt), [www.edukacija.psvb.lt](http://www.edukacija.psvb.lt), <http://verslui.pasvalys.lt>, *Facebook* paskyroje), Pasvalio rajono savivaldybės svetainėje, kituose interneto portaluose.

 2019 m. apie bibliotekas ir jų veiklą buvo išspausdinti **364** straipsniai: 80 vietinėje spaudoje, 16 – respublikinėje, 268 – virtualioje erdvėje.

**DARBO ORGANIZAVIMAS IR ADMINISTRAVIMAS**

 Bibliotekoje kiekvieną savaitę vyko skyrių vedėjų, o kartą per mėnesį – visų darbuotojų pasitarimai, kuriuose buvo analizuojama struktūrinių padalinių ir bendroji bibliotekos veikla. Administracija, pagal kompetenciją, savo posėdžiuose nagrinėjo bibliotekos veiklos klausimus, kai nebūtina kviesti visuotinio darbuotojų pasitarimo. Per ataskaitinius metus įvyko **54** susirinkimai: 7 Metodinės dienos; 15 administracijos posėdžių, 32 direkciniai pasitarimai;

Sudarytos sąlygos darbuotojams nuolat kelti profesinę kvalifikaciją. Darbuotojai tobulinasi individualiai, dalyvauja specializuotuose renginiuose: konferencijose, teoriniuose bei praktiniuose seminaruose, nuotoliniuose mokymuose, kuriuos organizuoja Vilniaus universitetas, Lietuvos nacionalinė M. Mažvydo, Panevėžio apskrities viešoji G. Petkevičaitės-Bitės bibliotekos ir kt. įstaigos bei organizacijos. Ataskaitiniais metais rajono bibliotekininkai lankėsi Marijampolės P. Kriaučiūno viešojoje bibliotekoje, Birštono, Nidos, Kelmės, Šiaulių m., Anykščių viešosiose bibliotekose, Bauskės, Jūrmalos ir Ventspilio (Latvija) bibliotekose, Šiaulių Atvirame jaunimo centre, kasmetinėje Vilniaus Knygų mugėje. Direktorė dalyvavo stažuotėje Ispanijos bibliotekose „T**arptautinės tarpinstitucinės žinių dalijimosi praktikos LT-ESP“**. Ataskaitiniais metais **60** darbuotojai kėlė profesinę kvalifikaciją.

2019 metais į rajono bibliotekas išvykta **81 kartus**, **vidutiniškai kiekviena kaimo biblioteka aplankyta 2,5 kartus.** Išvykų metu buvo sprendžiamos problemos, susijusios su materialinės bazės pagerinimu, bibliotekų fondo perdavimu pasikeitus darbuotojams, persikraustymu į naujas patalpas, LIBIS SAP diegimu ir kt. Kontroliuotas kaimo bibliotekos darbas – kaip vedama apskaita, tvarkomi kiti bibliotekinės veiklos dokumentai. Gilintasi į kaimo bibliotekų darbo turinį, apmokyti naujai priimti darbuotojai, organizuotos jiems stažuotės ir mokymai viešojoje bibliotekoje; teikta įvairiapusė pagalba.

Parengta **10** metodinių rekomendacijų: personalinių jubiliejų datų kalendoriai – **3**, **2** scenarijai: Bibliotekininko dienos ir bibliotekininkų sąskrydžio; **1 konkursiniai nuostatai**: rajono bibliotekininkams „Renginio, skirto Vietovardžių metams“.

 Bibliotekininkų komanda dalyvavo Aukštaitijos regiono bibliotekininkų sąskrydyje Biržuose.

 2019 metais bibliotekos darbuotojo apdovanojimą **„Skruzdė 2018**“ gavo Rimutė Namikienė, Pasvalio Mariaus Katiliškio viešosios bibliotekos padalinio Joniškėlio m. bibliotekos vedėja.

**BENDRADARBIAVIMAS SU KITOMIS ORGANIZACIJOMIS, TARPTAUTINIAI RYŠIAI IR DALYVAVIMAS TARPTAUTINĖJE VEIKLOJE**

 Jau daugelį metų biblioteka palaiko ryšius su Latvijos Respublikos Bauskės, Iecavos ir su savo regiono bibliotekomis**.** Bibliotekininkai dalijasi patirtimi, dalyvauja seminaruose, skaito pranešimus, kartu įgyvendina projektus. Biblioteka įvairioms veikloms yra sutelkusi per **50** partnerių. Užmegzti ryšiai su Ispanijos, Graikijos, Portugalijos, Lenkijos, Slovėnijos, Ukrainos, Suomijos viešųjų bibliotekų asociacijomis, Marselio (Prancūzija) biblioteka. Direktorės D. Abazoriuvienės apsilankymas Ispanijos, Graikijos, Portugalijos, Suomijos bibliotekose sudarė galimybę stiprinti tarptautinį bendradarbiavimą, rūpintis bibliotekos pristatymu užsienyje, perimti iš kolegų naują, įdomią patirtį bei pasidalinti savąja. Taip pat D. Abazoriuvienė ir A. Likienė, B. Baronienė dalyvavo Lietuvos savivaldybių viešųjų bibliotekų asociacijos organizuotame tarptautiniame seminare Nidoje „Pokyčių evoliucija bibliotekose: (DI) ir (EI) International conference „Evolution of changes in libraries (AI) and (EI)“. Bibliotekos direktorės perskaityti pranešimai: „Bibliotekos erdvių įveiklinimas vaikų ir jaunimo verslumo ugdymui“ (Pasvalys), „Lietuvos savivaldybių viešųjų bibliotekų asociacija prieš 20 metų ir šiandien“ (Marijampolė), „Savivaldybių viešųjų bibliotekų erdvių įveiklinimas, įgyvendinant Europos Sąjungos struktūrinių fondų projektus“ (Vilnius).

D. Vareika sukūrė video filmukus:

 „Viešųjų bibliotekų projektai“ (Scenarijaus autorė D. Abazoriuvienė). Trukmė – 30.57. Nuoroda: <https://youtu.be/QDQ8dE3egzA>.

 „Pasvalio Mariaus Katiliškio viešosios bibliotekos naujų erdvių atidarymas“. Trukmė – 6.19. Nuoroda: <https://youtu.be/hlfm7QLrKkQ>.

 „Lietuvos savivaldybių viešųjų bibliotekų asociacijai – 20 metų“ (Scenarijaus autorė D. Abazoriuvienė) . Trukmė – 40 min.

 „Kiek kainuoja Lietuvos laisvė?“, dokumentinis filmukas, skirtas Sausio 13-ajai. Trukmė – 10:30. Nuoroda: <https://youtu.be/745ppNFji58>.

 „ Skraidantis vėžlys“, edukacinis mokomasis animacinis filmukas, skirtas žemės dienai. Trukmė – 3:02. Nuoroda: <https://youtu.be/U3tuDsETjpM>.

**DALYVAVIMAS ĮVAIRIUOSE KOMITETUOSE, ASOCIACIJOSE, DRAUGIJOSE**

 Pasvalio Mariaus Katiliškio viešoji biblioteka yra Savivaldybių viešųjų bibliotekų asociacijos (SVBA) narė, žurnalo „Šiaurietiški atsivėrimai“ visuomeninės redakcijos partnerė ir rėmėja. Bibliotekos direktorė nuo 2012 m. balandžio mėn. vadovauja SVBA, yra Lietuvos bibliotekų tarybos narė, Lietuvos savivaldybių asociacijos švietimo, mokslo ir kultūros komiteto narė, dalyvauja žurnalų „Tarp knygų“, „Šiaurietiški atsivėrimai“ redkolegijos darbe. Vyriausioji bibliografė Alma Balčiūnienė – žurnalo „Šiaurietiški atsivėrimai“ redakcijos narė. Kaimo bibliotekininkai yra savo kaimo bendruomenių pirmininkai, tarybų nariai. Rajono bibliotekininkus vienija Lietuvos bibliotekininkų draugijos Pasvalio skyrius. Jo nariais yra 37 bibliotekininkai. Viešoji biblioteka yra Viešųjų interneto prieigos taškų (VIPT) asociacijos narė.

 **Rezultatai (**problemos 2018 m., patirtos finansinės ir kt. nesėkmės).

 Blogėjant demografinei situacijai rajone – mažėjant gyventojų skaičiui, bibliotekose mažėja vartotojų skaičius, tačiau daugėjant ir įvairėjant paslaugoms – daugėja lankytojų. Ataskaitiniais metais nežymiai mažėjo kai kurie rodikliai, nes vyko patalpų renovacija viešojoje bibliotekoje, Vaškų, Nakiškių, Švobiškio kaimo bibliotekose vyko patalpų remontai, Meškalaukio kaimo biblioteka (dėl bibliotekininkės ligos) nedirbo pusmetį. Kai kuriose kaimo bibliotekose dirbama ne pilnu etatu***.*** Ataskaitiniais metais Mobili biblioteka dirbo ne pilnu pajėgumu dėl techninių bibliobuso problemų (Mobilios bibliotekos-autobuso gamybos metai – 1995). Dėl nepakankamo finansavo – lėtai atnaujinami fondai (mažėjant gyventojų skaičiui, mažėja lėšos, skirtos dokumentams įsigyti). Bibliotekininko profesija neatrodo patraukli dėl mažų atlyginimų (didėjantys darbo krūviai, profesinės kompetencijos reikalavimai), ypač juntamas iniciatyvių, jaunų specialistų trūkumas. Viešosios bibliotekos prieiga nepritaikyta fizinę negalią turintiems vartotojams, nesutvarkyta prieiga į AJC, nėra sanitarinių mazgų viešosios bibliotekos III–IV aukštuose. Joniškėlio miesto, Girsūdų, Kriklinių, Raubonių kaimo bibliotekoms reikalingas patalpų remontas.

1. **STATISTINIAI DUOMENYS**
	1. Darbuotojai:

Iš viso: 66 darbuotojai (2 – motinystės atostogos)

53 etatai

|  |  |  |  |
| --- | --- | --- | --- |
|  | Darbuotojai | Pareigybės | Darbuotojų išsilavinimas (pagal turimus diplomus) |
| Aukštasis universitetinis | Aukštasis neuniversitetinis | Aukštesnysis | Specialusis vidurinis | Vidurinis |
| Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai |  Kiti Kvalifikuoti specialistai | Kiti |  |
| Viešoji biblioteka  | 24 | 7 | 4 | 22,5 | 4,5 | 4,75 | 12 | 2 | 0 | 2 | 4 | 0 | 9 | 0 | 1 | 2 | 0 | 1 | 3 |
| Joniškėlio m.biblioteka | 2 | 0 | 0 | 2 | 0 | 0 | 0 | 0 | 0 | 0 | 0 | 0 | 2 | 0 | 0 | 0 | 0 | 0 | 0 |
| Kaimo padaliniai | 29 | 0 | 0 | 19,25 | 0 | 0 | 8 | 0 | 0 | 2 | 0 | 0 | 16 | 0 | 0 | 0 | 0 | 0 | 3 |
| Iš viso | 55 | 7 | 4 | 43,75 | 4,5 | 4,75 | 19 | 2 | 0 | 3 | 4 | 0 | 28 | 0 | 2 | 2 | 0 | 1 | 6 |

2.2. Kvalifikacija:

|  |  |  |  |
| --- | --- | --- | --- |
|  | Kėlė kvalifikacijąataskaitiniais metais | Laisvų pareigybiųskaičius | Specialistųporeikis |
|
| Pasvalio Mariaus Katiliškio viešoji biblioteka | 29 | 0 | 4 |
| Joniškėlio m. biblioteka | 2 | 0 | 0 |
| Kaimo padaliniai | 29 | 0 | 4 |
| Iš viso: | 60 | 0 | 8 |

2.3. Bibliotekos fondas:

|  |  |  |  |  |
| --- | --- | --- | --- | --- |
|   |   |   | Dokumentų fondas. Iš viso  | Iš jų: |
| Eil. |   |  | (4+8+10+11+12+16+17+ | Knygų ir serialinių leidinių | Rankraščių | Mikro- | Karto- | Spausdintinių natų  | Vaiz- |
| Nr. |   |  | 25+28+31+32+33) | Iš viso | lentynų metrais |   |   | kopijų | grafijos | Iš viso | lentynų metrais | dinių |
|   |   |   |   |  |   |   | iš viso | atviro | Iš viso | lentynų | Iš viso | Iš viso |   |   | Iš viso | atviro | Iš viso |
|   |   |   | fiz. Vnt. | pavad. | Fiz. Vnt. | pavad. |   | Priėjimo | (fiz. Vnt.) | metrais | (fiz. Vnt.) | (fiz. Vnt.) | fiz. Vnt. | pavad. |   | Priėjimo | (fiz. Vnt.) |
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| 1. | Gauta per metus  | 20639 | 6191 | 8706 | 1796 | 173 | 173 | 11873 | 59 | 0 | 0 | 3 | 2 | 0 | 0 | 0 |
| 2. | Nurašyta per metus  | 14090 | 1120 | 14078 | 1110 | 207 | 176 | 0 | 0 | 0 | 11 | 1 | 0 | 0 | 0 | 0 |
| 3. | Fondo dydis (XII. 31 d.) | 260194 | 60643 | 242703 | 53486 | 3945 | 3870 | 12916 | 64 | 0 | 102 | 171 | 99 | 0 | 0 | 28 |

**tęsinys**

|  |  |
| --- | --- |
|   | Iš jų:  |
| Eil. | Garsiniai regimieji dokumentai | Patentai | Kiti dokumentai | Kiti skaitme- | Elektroniniai | Duomenų  |
| Nr. |   | iš jų | garsiniai | regimieji | mišrūs |   | Iš jų: |   | Iš jų: |   | niniai dok. | Periodiniai | bazės |
|   | Iš viso | skaitmenin. |   | Iš jų |   | iš jų |  | iš jų |   | spausdinti- | elektro- |  |   | grupuo- | fizinėse | leidiniai fizinė- | fizinėse |
|   | fiz. Vnt. | laikmenose | Iš viso | skaitmenin. | Iš viso | skaitmenin. | Iš viso | skaitmenin. | Iš viso | niai arba mi- | niniu | Iš viso | trimačiai | jamieji | laikmenose | se laikmenose | laikmenose  |
|   | (gr. 19+21+23) | (gr.20+22+24) | (fiz. Vnt.) | laikmenose | (fiz. Vnt.) | laikmenose | (fiz. Vnt.) | laikmenose | (fiz. Vnt.) | krokopijos | formatu | (fiz. Vnt.) | (fiz. Vnt.) | (fiz. Vnt.) | (fiz. Vnt.) | (fiz. Vnt.) | (fiz. Vnt.) |
|  | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 |
| 4. | 55 | 55 | 38 | 38 | 1 | 1 | 16 | 16 | 0 | 0 | 0 | 0 | 0 | 0 | 2 | 0 | 0 |
| 5. | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 6. | 2117 | 1359 | 1625 | 921 | 1 | 1 | 491 | 437 | 0 | 0 | 0 | 1956 | 0 | 1956 | 201 | 0 | 0 |

2.4. Spausdintiniai periodiniai leidiniai:

|  |  |  |  |
| --- | --- | --- | --- |
|   | Ataskaitinių metų spausdintinai periodiniai leidiniai |   |   |
|  EilutėsNr.   | Prenumeruojamųperiodiniųleidiniųskaičius.Iš viso | Iš jų: | Prenumeruojamųperiodiniųleidiniųpavad.Iš viso | Iš jų: | Gautųperiodiniųleidiniųskaičiuspavad.Iš viso | Iš jų: | Administraciniųvienetų skaičius. Iš viso |
|   |   |  laikraščiųpavad. |
| Laikraščiųskaičius  | laikraščiųpavad. |
|   |   |   |
| 0 | 1 | 2 | 3 | 4 | 5 | 6 | 7 |
| 1. | 248 | 85 | 40 | 10 | 78 | 17 | 1 |

2.5. Administraciniai vienetai ir paslaugų punktai:

|  |
| --- |
| Paslaugų (buv. aptarnavimo) punktai |
|   Iš viso(gr.9+10+11+12)  | Iš jų: |
|  centrinių(pagrindinių)  | filialų  |  paslaugųpunktų   |  mobilių   |
|  |   |
| 8 | 9 | 10 | 11 | 12 |
| 34 | 1 | 32 | 0 | 1 |

2.6. Patalpos:

|  |  |  |  |
| --- | --- | --- | --- |
| Patalpų plotas m2 | Lentynų metrų, kuriuos užima visas fondas, skaičius | Lentynų metrų, kuriuos užima atviri fondai, skaičius | Fotokopijavimo aparatų, tiesiogiaiprieinamų vartotojams, skaičius |
| Bendrasis bibliotekų pastatų ar patalpų plotas. Iš viso | iš jų naudingas plotas    |
| 13 | 14 | 15 | 16 | 17 |
| 4371 | 3526 | 6474 | 5827 | 0 |

2.7. Vartotojų aptarnavimas:

|  |  |  |  |  |
| --- | --- | --- | --- | --- |
|  | Registruotų vartotojų skaičius | Apsilankymų (lankytojų) skč. | Dokumentų išduotis | Bibliotekų |
| EilNr | bendruomenės |   | Iš jų: |   | Iš jų: |   | Iš jų:  | kopijos vartotojams |
| gyventojų, švietimo įstaigos- moksleivių, studentų, dėstyto-jų skaičius |   |   |   |   |   |   |   |   |   |   | iš jų: (gr.2) |   |   |   |   | iš jų: |   |   |   | Iš jųfotokopijų popieriuje lapų skaičius |
|   | Iš viso | perregistuotivartotojai | naujaioksleiviamivartotojai | vaikų(iki14 metų) | moksleivių,studentų  | Iš viso   | Virtualių apsilankymų  | Vaikų (iki 14 metų) | Iš visofiz. Vnt. (gr. 11+12)   | išduotiį namus fiz. Vnt. | išduotivietoje fiz. Vnt. | išduotisvaikams(iki 14 metų) | išduotisoksleiviam,studentams |  |
|   | (gr.3+4) | Iš viso |
|   |   |  |
|   |   |   |  |  |   |   |   |   |   |   |
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
|  | 24288 | 6935 | 5996 | 939 | 2298 | 0 | 231712 | 97492 | 0 | 305736 | 150009 | 155727 | 67176 | 0 | 16435 | 15707 |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **tęsinys** |  |  |  |  |  |  |  |  |  |  |  |  |  |  |  |  |  |  |  |  |  |  |
|   | Darbo vietųskaičius vartoto-jamas (įskaitant  vartototojų kom-piut. Darbo vietas)Iš viso | Kompiuterizuotų darbo vietų  | Katalogo įrašai | Informacinės užklausos | Bibliotekos renginiai | Vartot. Moky-mo naudotispaslaugomis,kompiuterineįranga ir kt.valandų skč. |
| Eil. |   | Vartotojams  | Darbuotojams | Įrašų (aprašų) | Iš jų: |   | Iš jų: |  | Iš jų: |   |   |
| Nr. |   |   | Iš jų: |   | Iš jųprijung-tos prieinterneto | skaičiusekektr., kortel.Kataloguose.Iš viso | automatizuo-tai parengtųįrašų skč.Iš viso | automat.Per metusparengtųįrašų skč. | Gautaužklausų (skaičius).Iš viso | elektroni-nėmis priemonė-mis | Įvykdytaužklausų(skaičius).Iš viso | elektroni-nėmis priemonė-mis |   | Iš jųparodos  |
|   | Iš viso | Iš viso | prijung-tos prietinklo | prijung-tos prieinterneto |   | Iš viso   |
|   | (gr. 19+22) |   | Iš viso |
|   |   |   |   |   |
|  | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 |
|  | 594 | 249 | 177 | 159 | 176 | 72 | 72 | 248313 | 177997 | 8126 | 41529 | 4676 | 41251 | 4676 | 1690 | 563 | 1460 |

1. **PAGRINDINIAI RENGINIAI IR VEIKLA**

3.1. Veiklos:

|  |  |  |
| --- | --- | --- |
| Eil. Nr. | Veiklos | Skaičius  |
| 1. | Iš viso renginių dalyvių ir lankytojų | 47063 |
| 1.1. | Bibliotekos veikloje dalyvaujančių savanorių skaičius | 278 |
| 1.2. | Pateiktų projektų (bibliotekos, su partneriais) skaičius | 8  |
| 1.3. | Naujai parengtų edukacinių programų skaičius | 7 |

 3.2. Renginiai:

|  |  |  |
| --- | --- | --- |
| Eil. Nr. | Renginio pobūdis | Renginių skaičius |
| 1. | Renginiai iš viso: | 1690 |
|  | t. sk.:- kompleksiniai ir žodiniai renginiai | 1127 |
| 1.2. |  - dokumentų parodos | 563 |
| 2. | Etniniai renginiai (visi) | 114 |
| 3. | Dalyvavimas konkursuose, iš viso: | 3 (Metų knygos rinkimai; Vasara su knyga; Nac.diktantas) |
| 3.1. | Pasvalio rajono savivaldybės konkursuose | 0 |
| 3.2. | šalies konkursuose | 3 |
| 3.3. | tarptautiniuose konkursuose | 0 |
| 4. | Meno parodos, iš viso (profesionaliojo meno, tautodailės ir kt.): | 25 |
| 5. | Kvalifikacijos kėlimo renginiai (organizuoja VB): | 109 |
| 5.1. | -metodinės dienos | 7 |
| 5.2. | -darbuotojų mokymai (viešojoje bibliotekoje) | 95 – individualūs1 – grupinis Excel |
| 5.3. | -seminarai ir konferencijos: | 6 |
| 5.3.1. | iš jų išvažiuojamieji kvalifikaciniai seminarai | 4 |

**IV. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos, Eur |
| **1.** | **Iš viso (1.1.+1.2.):** | 709,904 |
| 1.1. | Iš viso lėšos iš valstybės biudžeto: | 20,304 |
| 1.1.1. | iš jų dokumentų įsigijimui | 20,304 |
| **1.2.** | **Iš viso lėšos iš savivaldybės biudžeto (1.2.1.+1.2.2.+1.2.3.+1.2.4.+1.2.5.):** | 689,600 |
| 1.2.1. | iš jų darbo užmokesčiui neatskaičiavus mokesčių | 596,100 |
| 1.2.2. | iš jų infrastruktūrai išlaikyti | 26,200 |
| 1.2.3. | iš jų ilgalaikiam materialiajam turtui įsigyti | 4,200 |
| 1.2.4. | iš jų lėšos veiklai | 57,100 |
| 1.2.5. | iš jų išlaidos transportui | 6,000 |
| **2.** | **Iš viso pritraukta lėšų (2.1.+2.2.+2.3.+2.4.+2.5.+2.6.+2.7.):** | 35,307 |
| 2.1. | projektams įgyvendinti | 28,324 |
| 2.2. | savivaldybės indėlis projektų įgyvendinimui | 5,200 |
| 2.3. | pajamos už teikiamas paslaugas (bilietai, nuoma, renginių organizavimas) | 1497 |
| 2.4. | rėmėjų lėšos | - |
| 2.5. | 2 % parama | 286 |
| 2.6. | neformaliojo vaikų švietimo lėšos | - |
| 2.7. | kitos lėšos  | - |
| **3.** | **Iš viso lėšų (1+2)** | 745,211 |

**V. MATERIALINIAI IR TECHNINIAI IŠTEKLIAI**

5.1. **Atlikti įstaigos remonto darbai**.

 **Atnaujinti techniniai ištekliai**.

Suremontuotos Vaškų, Nakiškių ir Švobiškio kaimo bibliotekos (seniūnijų lėšomis).

Pasvalio Mariaus Katiliškio viešoji bibliotekoje buvo įgyvendintas tarptautinis projektas „Modernaus tarpvalstybinio vaikų ir jaunimo verslumo kompetencijų ugdymo tinklo bibliotekose kūrimas“. Šio projekto metu buvo pastatyta mansarda su dvišlaitiniu stogu virš viso bibliotekos pastato. Mansardos sienose ir stogo šlaite sumontuoti švieslangiai mansardos patalpų natūraliam apšvietimui. Įrengta aliuminio – stiklo konstrukcijos oranžerija. Oranžerijoje sumontuotos jungtys – antro ir trečio aukštų tilteliai, rekreacinė erdvė – tarp dviejų bibliotekos korpusų. Buvo pilnai rekonstruotos III aukšto vaikų erdvės patalpos (vaikų erdvės abonementas, skaityklas, interneto skaitykla, du kabinetai darbuotojams), IV aukšte įrengtos erdvės: šeimos kambarys ir žaisloteka, kūrybos ir edukacijos erdvė, individualių kūrybinių užsiėmimų erdvė, jaunimo erdvė.

Viešosios bibliotekos patalpų plotas – 1735,69m², iš jų naudingas – 1322,72 m²; po rekonstrukcijos bibliotekos patalpų plotas padidėjo – 541,69 m², iš jų naudingas – 187,72 m².

 Įgyvendinant tarptautinį projektą – buvo atnaujinti baldai, kompiuterinė įranga; III aukšto Vaikų erdvėje, kabinetuose, IV aukšte – Šeimos kambaryje ir žaislotekoje, kūrybos ir edukacijos erdvėje, individualių kūrybinių užsiėmimų erdvėje, jaunimo erdvėje. Kūrybos ir edukacijų erdvėje sumontuota: 86 colių įstrižainės profesionalus lietimui jautrus ekranas su OPS kompiuteriu, interaktyvių grindų įrenginys "Funatronic" su interaktyviais žaidimais, įsigytas dronas Dronas DJI Mavic. Erdvė pasipuošė fototapetu su Andromedos galaktikos vaizdu ir įsigytas teleskopas Skymax-127 Wi-Fi GO-TO. AZ-GTi kartu su SynScan programa užtikrina visišką kompiuterizuotą GoTo valdymą, leidžiantį teleskopą automatiškai sukti į bet kurį iš objektų, esančių duomenų bazėje, apimančioje virš 10000 dangaus objektų. Tai suteikia naudotojui stebėjimuose didelę laisvę, patogumą ir lankstumą. Taip pat įsigytas mikroskopas BioLight 500 su paruoštais stebėti preparatais ir USB vaizdo kamera, kurios pagalba stebimas vaizdas perduodamas į monitorių. Šeimos kambaryje ir žaislotekoje įsigyti 29 interaktyvūs, simuliaciniai stalo žaidimai, robotai, išmanūs žaislai, pažangiosios technologijos robotai, kurie atskiria į žmogaus veidą, reaguoja į vaizdą, garsą, lietimą, išvengia kliūčių, gali savarankiškai važinėtis. Vaikų interneto skaitykloje įrengtos 6 darbo vietos su naujais kompiuteriais, į šiuos naujus kompiuterius įdiegta populiari žaidimų socialinio tinklo platformą „Steam“. Šioje žaidimų platformoje buvo nupirkti ir įdiegti 39 strateginiai, simuliaciniai žaidimai.

Įsigyta vaizdo filmavimo kamera, skirta bibliotekos konferencijų salėje vykstančių renginių tiesioginio vaizdo retransliavimui į socialinius tinklus.

Įgyvendinant projektą „Lėlių teatro magija bibliotekoje“ buvo įsigyta dekoruota teatro širma, teatro butaforinės dekoracijos ir vaidinimo lėlės.

Parodų eksponavimui nupirktos modernios parodų eksponavimo staleliai – pakylos ir 5 vandeniui atspariu aliuminio korpusu stendai, skirti rengti parodas lauko sąlygomis.

2019 m. Pasvalio Mariaus Katiliškio viešoji biblioteka įgyvendino projektą „Tekančio laiko ženklai“ ir Vaškų Vandos Zaborskaitės kaimo bibliotekoje įrengta prof. Vandos Zaborskaitei skirta ekspozicija. Įrangą sudaro: interaktyvūs stendai (ekspoziciniai stendai – 2 vnt., ekspoziciniai fototapetai – 2 vnt., magnetinė lenta – žaidimas – 1 vnt.), informacinis – edukacinis terminalas su informacinio-edukacinio terminalo programinė įranga.

Įgyvendinant Jaunimo erdvės projektą „Mono arba Stereo: patirtys, emocijos, spalvos“ jaunimo išvykoms į gamtą įsigyta palapinė iš aliuminio konstrukcijos.

Patvirtinu, kad pateikta informacija yra tiksli ir teisinga.

Bibliotekos direktorė Danguolė Abazoriuvienė